**Jürgen Röber** (s. 25. joulukuuta 1953) on saksalainen jalkapallovalmentaja ja entinen pelaaja.

Ura pelaajana
-------------

Saksan demokraattisen tasavallan alueella syntynyt Röber muutti perheensä mukana Saksan liittotasavaltaan 1956, Bertlichin kaupunkiin.

Röberin jalkapalloilijan ura alkoi bertlichiläisessä SuS Bertlichin juniorijoukkueessa 1963. Urallaan, joka päättyi vasta 1991, Röber pelasi 303 ottelua Saksan Bundesliigassa tehden niissä 75 maalia. Röberin pelaajauran kirkkain kruunu oli Saksan mestaruus 1981 FC Bayern Münchenissä.

### Meriitit pelaajana

* Saksan mestaruus: 1981

Ura valmentajana
----------------

Röber aloitti valmennusuransa pelaaja-apuvalmentajana Rot-Weiss Essenissä. 1991 hänestä tuli seuran päätoiminen päävalmentaja ja tässä tehtävässä Röber toimi joulukuuhun 1993 saakka. VfB Stuttgart palkkasi Röberin päävalmentajaksi samaisena joulukuuna. Stuttgartissa Röber valmensi kevääseen 1995 saakka.
Röber palasi valmentajaksi tammikuussa 1996, seurana oli Hertha Berliini. Röber valmensi berliiniläisseuraa aina helmikuuhun 2002 saakka. Röber nosti Herthan 1. Bundesliigaan 1997 ja 1999 seura oli liigassa kolmas.
Herthasta lähtönsä jälkeen Röber oli vuoden verran valmentamatta, kunnes maaliskuussa 2003 astui VfL Wolfsburgin ruoriin. Vuoden kuluttua Röberin oli aika lähteä.
Jälleen kului runsas vuosi, kunnes Röber palkattiin lokakuussa 2005 FK Partizanin päävalmentajaksi. Serbiseurassa Röberin tie päättyi keväällä 2006.
Joulukuun 19. päivänä 2006 Saksan 1. Bundesliigassa pelaava Borussia Dortmund nimesi Röberin päävalmentajakseen kauden 2006/07 loppuun ulottuvalla sopimuksella.
Maaliskuun 12. päivänä 2007 Röber ilmoitti eroavansa päävalmentajan tehtävistä, syynä pidetään erimielisyyksiä Röberin ja seurajohdon välillä.
Röber palasi valmennustehtäviin elokuussa 2008, kun Venäjän liigan häntäpäähän juuttunut FK Saturn Ramenskoje palkkasi hänet päävalmentajakseen. Kausi 2009 alkoi kuitenkin vaisusti ja toukokuussa Röber sai potkut tehtävistään. 

22. kesäkuuta 2009 Röber siirtyi Turkin Superliigassa pelaavan Ankarasporin päävalmentajaksi.  Hän sai kuitenkin potkut jo joulukuun lopussa 2009. 

Heinäkuussa 2017 Röber aloitti Belgian pääsarjaseura Excel Mouscronin urheilutoimenjohtajana.

### Meriitit valmentajana

* Saksan amatöörimestaruus: 1992

Lähteet
-------

1. ↑  Jürgen Röber was fired
2. ↑  Ankaraspor appointed Jürgen Röber as coach (Arkistoitu – Internet Archive)
3. ↑  Das Profil von Jürgen Röber
4. ↑  Früherer Bundesligatrainer Röber neuer Sportdirektor bei Mouscron


|  |  |  |
| --- | --- | --- |
| Edeltäjä:**Christoph Daum** | **VfB Stuttgartin päävalmentaja**12/1993–4/1995 | Seuraaja:**Rolf Fringer** |

|  |  |  |
| --- | --- | --- |
| Edeltäjä:**Karsten Heine** | **Hertha Berliinin päävalmentaja**1/1996–2/2002 | Seuraaja:**Falko Götz** |

|  |  |  |
| --- | --- | --- |
| Edeltäjä:**Wolfgang Wolf** | **VfL Wolfsburgn päävalmentaja**3/2003–4/2004 | Seuraaja:**Eric Gerets** |

|  |  |  |
| --- | --- | --- |
| Edeltäjä:**Vladimir Vermezović** | **FK Partizanin päävalmentaja**10/2005–5/2006 | Seuraaja:**Miodrag Ješić** |

|  |  |  |
| --- | --- | --- |
| Edeltäjä:**Bert van Marwijk** | **Borussia Dortmundin päävalmentaja**12/2006–3/2007 | Seuraaja:**Thomas Doll** |

|  |  |  |
| --- | --- | --- |
| Edeltäjä:**Gadži Gadžijev** | **FK Saturnin päävalmentaja**8/2008–5/2009 | Seuraaja:**Andrei Gordejev** |